《题参议李子华林泉书屋》
两汉·王褒

开轩睇幽䆳，散帙当清漪。爱以君子屋，重此林泉姿。

空翠散瑶席，轻流度华池。牙签插高阁，万卷光陆离。

逍遥弦颂暇，鱼鸟忻相随。俗虑澹若忘，谈笑无厌时。

早逢雍熙治，文雅久见推。歘起掌帝制，两籓赖纲维。

济济夔龙侣，接武赤玉墀。东观多群籍，西清骋雄词。

莹如玉壶冰，灿若琼树枝。苕溪增秀色，天目含清辉。

黎庶待拊字，丘园宁暌违。寄声考槃涧，白首以为期。

作者简介：王褒（前90年—前51年），蜀资中（今四川省资阳市雁江区昆仑乡墨池坝）人。西汉时期著名的辞赋家，与扬雄并称“渊云”。王褒一生留下《洞箫赋》等辞赋16篇、《桐柏真人王君外传》 1卷，明末收集有《王谏议集》11篇。